Surathai21/ocs-krisdika huggingface dataset:
พระราชบัญญัติรับรองการกู้เงินนอกประเทศ พ.ศ. 2500
วันที่ประกาศ: 1957-12-01

content: พระราชบัญญัติ รับรองการกู้เงินนอกประเทศ พ.ศ. ๒๕๐๐
content: ภูมิพลอดุลยเดช ป.ร. ให้ไว้ ณ วันที่ ๒๗ พฤศจิกายน พ.ศ. ๒๕๐๐ เป็นปีที่ ๑๒ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่มีความจำเป็นและสมควรมีกฎหมายรับรองการกู้เงินนอกประเทศ ซึ่งรัฐบาลได้กระทำไปแล้ว จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติรับรองการกู้เงินนอกประเทศ พ.ศ. ๒๕๐๐”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ การกู้เงินตามสัญญากู้ต่อไปนี้ให้ถือว่าเป็นการใช้ได้และมีผลผูกพันรัฐบาลนับแต่วันที่ได้ทำสัญญานั้น ๆ (๑) สัญญากู้ระหว่างรัฐบาลไทย กับ ธนาคารเอกซปอร์ตอิมปอร์ตแห่งวอชิงตัน ตัวแทนของรัฐบาลสหรัฐอเมริกาซึ่งลงนาม ณ กรุงวอชิงตันเมื่อวันที่ ๑ พฤษภาคม พ.ศ. ๒๔๙๙
sectionNo: 3
content: จำนวนเงินไม่เกินสิบล้านดอลลาร์สหรัฐอเมริกา (๒) สัญญากู้ระหว่างรัฐบาลไทย กับ ธนาคารเอกซปอร์ตอิมปอร์ตแห่งวอชิงตัน ตัวแทนของรัฐบาลสหรัฐอเมริกาซึ่งลงนาม ณ กรุงวอชิงตันเมื่อวันที่ ๒๐ พฤษภาคม พ.ศ. ๒๕๐๐ จำนวนเงินไม่เกินหนึ่งล้านดอลลาร์สหรัฐอเมริกา และ (๓) สัญญากู้ระหว่างรัฐบาลไทย กับ
sectionNo: 3
content: ธนาคารเอกซปอร์ตอิมปอร์ตแห่งวอชิงตัน ตัวแทนของรัฐบาลสหรัฐอเมริกาซึ่งลงนาม ณ กรุงวอชิงตันเมื่อวันที่ ๒๘ มิถุนายน พ.ศ. ๒๕๐๐ จำนวนเงินไม่เกินสิบล้านดอลลาร์สหรัฐอเมริกา
sectionNo: 4
content: มาตรา ๔ ให้รัฐมนตรีว่าการกระทรวงการคลังรักษาการตามพระราชบัญญัตินี้
content: ผู้รับสนองพระบรมราชโองการ พจน์ สารสิน นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ รัฐบาลก่อนได้ทำสัญญากู้เงินจากธนาคารเอกซปอร์ตอิมปอร์ตแห่งวอชิงตัน ตัวแทนของรัฐบาลสหรัฐอเมริกา รวม ๓ ราย เป็นเงิน ๒๑ ล้านดอลลาร์สหรัฐอเมริกา เพื่อประโยชน์ในการพัฒนาเศรษฐกิจของประเทศ สัญญากู้เงิน ๓ รายนี้ มีเงื่อนไขว่า
content: จะมีผลบังคับก็ต่อเมื่อรัฐบาลได้จัดการให้การกู้เงินนี้มีผลสมบูรณ์ตามกฎหมาย จึงสมควรตรากฎหมายรับรองการกู้เงินเพื่อให้สัญญาทั้ง ๓ รายนี้ ใช้บังคับได้